cyanic-selkie/wikianc huggingface dataset:
Προσάρτηση της Κριμαίας στη Ρωσική Αυτοκρατορία
Προσάρτηση (1783)
Τον Μάρτιο του 1783, ο Ποτέμκιν άσκησε πίεση προς την Αυτοκράτειρα Αικατερίνη για την προσάρτηση της Κριμαίας. Έχοντας μόλις επιστρέψει από την Κριμαία, ο ίδιος της δήλωσε ότι πολλοί Κριμαίοι θα αποδέχονταν «ευχαρίστως» τη ρωσική κυριαρχία. Έχοντας ενθαρρυνθεί από αυτά τα νέα, η Αικατερίνη ανακήρυξε επισήμως την προσάρτηση της Κριμαίας στις 19 Απριλίου (Π.Η. 8 Απριλίου) 1783. Οι Τάταροι δεν εκδήλωσαν αντίσταση, έχοντας χάσει τόσο τους πόρους τους όσο και τη θέλησή τους να συνεχίσουν να πολεμούν. Πολλοί αποχώρησαν από τη χερσόνησο και κατέφυγαν στην Ανατολία. Ο Κόμης Αλεξάντρ Μπεζμπορόντκο, τότε κοντινός σύμβουλος προς την αυτοκράτειρα, έγραψε στο ημερολόγιό του ότι η Ρωσία εξαναγάστηκε να προσαρτήσει την Κριμαία:
"Η Υψηλή Πύλη δεν επέδειξε καλή θέληση εξαρχής. Ο πρωταρχικός της στόχος ήταν η κατάλυση της ανεξαρτησίας των Κριμαίων. Τιμώρησαν το νόμιμο Χαν και τον αντικατέστησαν με το ληστή Ντεβλέτ Γκιράι. Αρνούνταν συστηματικά να εκκενώσουν το Ταμάν. Πραγματοποίησαν πολλές ύπουλες προσπάθειες να ξεκινήσουν εξεγέρσεις ενάντια στο νόμιμο Χαν Σαχίν Γκιράι. Όλες αυτές οι προσπάθειες δεν μας έφεραν να κηρύξουμε πόλεμο... Η Υψηλή Πύλη δεν σταμάτησε ποτέ να πίνει κάθε σταγόνα από την εξέγερση ανάμεσα στους Τάταρους... Η μόνη μας ευχή θα ήταν να φέρουμε ειρήνη στην Κριμαία... και τελικά εξαναγκάσαμε τους Τούρκους να προσαρτήσουμε την περιοχή."
Παραπομπές
Κατηγορία:Ιστορία της Κριμαίας Κατηγορία:Προσάρτηση Κατηγορία:Πολιτική της Ρωσικής αυτοκρατορίας
Hellenic Train
Η Hellenic Train Α.Ε. (πρώην ΤΡΑΙΝΟΣΕ Α.Ε.), μέλος του Ομίλου FS, είναι ιδιωτική εταιρεία και ο βασικός πάροχος σιδηροδρομικής μεταφοράς επιβατών & εμπορευμάτων στην Ελλάδα. Η Εταιρεία, παρέχει σιδηροδρομικές υπηρεσίες, χρησιμοποιώντας το δίκτυο και την εν γένει σιδηροδρομική υποδομή του Οργανισμού Σιδηροδρόμων Ελλάδος (ΟΣΕ Α.Ε.). Η Hellenic Train πραγματοποιεί 342 δρομολόγια (επιβατικά και εμπορικά τραίνα) την ημέρα. Απασχολεί 637 άτομα προσωπικό και χρησιμοποιεί 1.160 μηχανές έλξης, βαγόνια και φορτάμαξες.
Ιδρύθηκε το 2005 με το όνομα ΤΡΑΙΝΟΣΕ Α.Ε. ως θυγατρική του ΟΣΕ, με σκοπό την παροχή υπηρεσιών μεταφοράς επιβατών και εμπορευμάτων. Το 2007 ολοκληρώθηκε η διαδικασία απόσχισης κλάδου και εισφοράς του από τον ΟΣΕ και η εταιρεία ανέλαβε τη λειτουργία και εκμετάλλευση όλων των μεταφορών με την απορρόφηση και της Proastiakos. Το 2008 η κυριότητα της ΤΡΑΙΝΟΣΕ πέρασε στο Ελληνικό δημόσιο. Έκτοτε, λειτουργεί πλήρως ανεξάρτητη με ξεχωριστή διοίκηση και οργάνωση.
Τον Απρίλιο του 2013 το σύνολο των μετοχών της εταιρείας περιήλθε κατά πλήρη κυριότητα στο ΤΑΙΠΕΔ και μέχρι το 2017 ήταν ο μοναδικός μέτοχος της εταιρείας. Τον Ιανουάριο του 2017, το Ελεγκτικό Συνέδριο ενέκρινε την ιδιωτικοποίηση και παραχώρηση της στον όμιλο της FS Italiane έναντι συνολικού τιμήματος 45.000.000 ευρώ, η οποία ολοκληρώθηκε τον Οκτώβριο 2017.
Την 1η Ιουλίου 2022 η εταιρεία μετονομάστηκε από ΤΡΑΙΝΟΣΕ σε Hellenic Train. Στις 28 Φεβρουαρίου 2023, ένα επιβατικό τρένο της Hellenic Train ενεπλάκη σε πολύνεκρο σιδηροδρομικό δυστύχημα στα Τέμπη, για το οποίο κλήθηκε σε κατάθεση εκπρόσωπος της εταιρείας.
Παραπομπές
Κατηγορία:Μεταφορές στην Ελλάδα
Μπαρμπάστρο
Το Μπαρμπάστρο (ισπανικά: Barbastro, λατινικά: Barbastrum ή Civitas Barbastrensis, αραγωνικά: Balbastro) είναι πόλη στην κοινότητα Σομοντάνο, στην επαρχία της Ουέσκας, στην Ισπανία. Η πόλη (επίσης γνωστή αρχικά ως Βαρβάστρα ή Bergiduna) βρίσκεται στη συμβολή των ποταμών Σίνκα και Βέρο.
Ιστορία
Μια αρχαία Κελτιβερική πόλη που ονομαζόταν Bergidum ή Bergiduna, και έπειτα κατά τη Ρωμαϊκή εποχή Μπαρμπάστρο (τώρα ονομάζεται Brutina) είχε συμπεριληφθεί στην Εντεύθεν Ιβηρία περιοχή, και αργότερα ως μέρος της Ταρρακωνησίας.
Μετά την πτώση της Δυτικής Ρωμαϊκής Αυτοκρατορίας, αποτέλεσε μέρος του βασιλείου των Βησιγότθων. Το Μπαρμπάστρο και η περιοχή της Βαρβιτανίας (Barbitaniya) καταλήφθηκαν από τον Μουσά μπιν Νουσαίρ το 717, και πλέον ως μέρος της Χαλιφάτου των Ομεϋαδών έδωσε ώθηση για να κατακτηθούν οι βόρειες πολιτείες της Ισπανικής Μαρκιωνία ς (Marca Hispanica). Στην πόλη δόθηκε το όνομα Madyar.
Αργότερα εγκαταστάθηκε στην πόλη η οικογένεια Μπανού Χαλάφ (Banu Jalaf) που την έκανε πρωτεύουσα του Εμιράτου της Μπαρμπινέτας και της Ουέσκας έως το 862, γνωστό ως το Εμιράτο του Brabstra μέχρι το 882.
Το 1064, ο Σάντσο Ραμίρεθ, Βασιλιάς της Αραγωνίας, και οι Φράγκικές Χριστιανικές δυνάμεις του, με επικεφαλής τον Γουλιέλμο Η´της Ακουιτανίας και τον Γουλιέλμο του Μοντρεΐλ της Νορμανδίας, εισέβαλαν στην πόλη, η οποία την εποχή εκείνη ήταν μέρος του εμιράτου της Σαραγόσας. Αυτή η επίθεση, που προκάλεσε πάνω από 50.000 θύματα, είναι γνωστή ως η Πολιορκία του Μπαρμπάστρο. Ωστόσο, το επόμενο έτος, η πόλη ανακαταλήφθηκε από τους Μαυριτανούς. Το 1101 κατακτήθηκε από τον Πέτρο Α´ της Αραγωνίας, ο οποίος την έκανε έδρα της επισκοπής. Το Μπαρμπάστρο έκτοτε ακολούθησε την ιστορία της Αραγωνίας και της Ισπανίας.
Κατά τη διάρκεια του ισπανικού Εμφυλίου Πολέμου 51 Κλαρετίνοι κληρικοί εκτελέστηκαν στο Μπαρμπάστρο από πολιτοφύλακες του λαϊκού Μετώπου. Πολλοί σοσιαλιστές, δημοκρατικοί και κομμουνιστές ακτιβιστές φυλακίστηκαν και εκτελέστηκαν τα επόμενα χρόνια από το Φασιστικό καθεστώς του Φρανσίσκο Φράνκο.
Η οικονομία του Μπαρμπάστρο γνώρισε μεγάλη ακμή μέχρι τον 20ο αιώνα, όταν και άρχισε μια περίοδος παρακμής, η οποία τελειώνει μόλις στη δεκαετία του 1960, λόγω της αύξησης της γεωργικής παραγωγής.
Εξωτερικοί σύνδεσμοι
Κατηγορία:Πόλεις της Ισπανίας Κατηγορία:Αραγωνία
Πανεπιστήμιο της Αριζόνας
Το Πανεπιστήμιο της Αριζόνα (αγγλικά: University of Arizona, συντομογραφούμενο ως UA ή U of A) είναι δημόσιο πανεπιστήμιο με έμφαση στην έρευνα, με έδρα την πόλη Τούσον (Tucson) της Αριζόνα, στις ΗΠΑ. Ιδρύθηκε το 1885 και ήταν το πρώτο χρονικά πανεπιστήμιο στο έδαφος της Αριζόνα. Το πανεπιστήμιο περιλαμβάνει το Πανεπιστημιακό Ιατρικό Κέντρο «Banner», που ελέγχει ένα ιατρικό κολέγιο στο κέντρο του Φοίνιξ. Το φθινόπωρο του 2015 το φοιτητικό σώμα του Πανεπιστημίου της Αριζόνα αριθμούσε 42.100, με τον μεγαλύτερο αριθμό πρωτοετών στην ιστορία του: 8.100 φοιτητές και φοιτήτριες. Το ίδρυμα είναι ένα από τα εκλεγμένα μέλη της Ενώσεως Αμερικανικών Πανεπιστημίων, ενός διεθνούς οργανισμού ερευνητικών ΑΕΙ της Βόρειας Αμερικής, ο μοναδικός εκπρόσωπος της Αριζόνα σε αυτή την ένωση. Σε μερικούς κλάδους, όπως στην παρατηρησιακή αστρονομία, είναι ένα από τα καλύτερα πανεπιστήμια των ΗΠΑ, αλλά και διεθνώς. Δεν πρέπει να συγχέεται με το Πολιτειακό Πανεπιστήμιο της Αριζόνα (Arizona State University).
Οι αθλητικές ομάδες του Πανεπιστημίου της Αριζόνα, γνωστές ως Arizona Wildcats («αγριόγατες της Αριζόνα», συχνά γνωστές και ως "Cats"), και αθλητές του έχουν κατακτήσει εθνικούς τίτλους σε πολλά αθλήματα, ιδίως στην καλαθοσφαίριση, το μπέιζμπολ και το σόφτμπολ ανδρών. Τα επίσημα χρώματα του ιδρύματος και των ομάδων του είναι το κόκκινο και το βαθύ μπλε, το λεγόμενο «μπλε της Αριζόνα».
Ιστορία
Μετά την ψήφιση της πρώτης Morrill Land-Grant Act το 1862, που έδινε στις πολιτείες το δικαίωμα να πουλήσουν γη για να χρηματοδοτήσουν την ίδρυση ΑΕΙ, η επιθυμία για την ίδρυση ενός πανεπιστημίου στην Αριζόνα αυξήθηκε. Η ίδρυσή του εγκρίθηκε τελικώς από τη 13η νομοθετική σύνοδο του Εδάφους της Αριζόνα το 1885. Η ιδια σύνοδος επέλεξε το Τ(ι)ουσόν ως την πόλη όπου θα χτιζόταν το ίδρυμα. Εκείνη την εποχή, το Τούσον έλπιζε να πάρει το κονδύλι για το ψυχιατρικό νοσοκομείο του Εδάφους της Αριζόνα, που ανερχόταν σε 100 χιλιάδες δολάρια έναντι των μόλις 25 χιλιάδων για το πανεπιστήμιο. Εδώ θα πρέπει να σημειωθεί ότι το Πολιτειακό Πανεπιστήμιο της Αριζόνα ιδρύθηκε επίσης το 1885, αλλά ως Παιδαγωγική Ακαδημία, και όχι ως πανεπιστήμιο.
Οι αντιπρόσωποι του Τούσον στη νομοθετική σύνοδο καθυστέρησαν να φθάσουν στην τότε πρωτεύουσα Πρέσκοτ εξαιτίας του πλημμυρισμένου ποταμού Σολτ Ρίβερ και μέχρι την άφιξή τους οι παρασκηνιακές συμφωνίες για τη χωροθέτηση των πιο επιθυμητών ιδρυμάτων της Αριζόνα είχαν ήδη γίνει. Οι αμόρφωτοι πολίτες του Τούσον απογοητεύθηκαν με την επιλογή του πανεπιστημίου. Καθώς κανένας δεν ήταν πρόθυμος να δώσει τη γη του για το νέο πανεπιστήμιο, η πόλη ετοιμαζόταν να επιστρέψει το κονδύλι στο Πρέσκοτ. Τότε δύο χαρτοπαίκτες και ένας ιδιοκτήτης σαλούν αποφάσισαν να δωρίσουν τη γη για το χτίσιμο του ιδρύματος. Η κατασκευή του πρώτου κτίσματος, του σημερινού Old Main, άρχισε στις 27 Οκτωβρίου 1887 και τα μαθήματα άρχισαν το 1891 με μόλις 32 φοιτητές (το κτήριο χρησιμοποιείται μέχρι σήμερα). Επειδή δεν υπήρχαν τότε λύκεια στο έδαφος της Αριζόνα, το πανεπιστήμιο διατηρούσε ξεχωριστές προπαιδευτικές τάξεις τα πρώτα 23 χρόνια της λειτουργίας του.
Σπουδές
Το Πανεπιστήμιο της Αριζόνα προσφέρει 334 πεδία σπουδών που οδηγούν σε πτυχία και μεταπτυχιακούς τίτλους. Τα τμήματα και τα προγράμματά του είναι οργανωμένα σε κολέγια και σχολές. Σήμερα οι βαθμολογίες του δίνονται σε μία κλίμακα A-B-C-D-E.
Εισαγωγές
Το Πανεπιστήμιο της Αριζόνα θεωρείται «επιλεκτικό» ΑΕΙ από την U.S. News & World Report. Το ακαδημαϊκό έτος 2014-2015, 68 πρωτοετείς ήταν κάτοχοι εθνικής υποτροφίας (National Merit Scholarship).
Αν και οι φοιτητές του προέρχονται από όλες τις πολιτείες των ΗΠΑ, πάνω από τα 2/3 (σχεδόν 69%) είναι από την Αριζόνα. Το 11% έρχονται από την Καλιφόρνια, το 8% από ξένες χώρες και ακολουθούν με μικρότερα ποσοστά το Τέξας, το Ιλινόι, η Ουάσινγκτον, το Κολοράντο και η Νέα Υόρκη (στοιχεία φθινοπώρου 2013).
Δίδακτρα
Τα δίδακτρα στο Πανεπιστήμιο της Αριζόνα είναι 11.591 δολάρια για προπτυχιακούς φοιτητές κατοίκους της Αριζόνα και 30,745 για τους μη κατοίκους. Καθώς συμβαίνει και σε άλλες πολιτείες, τα δίδακτρα αυξάνονται εξαιτίας της μειώσεως στην κρατική υποστήριξη. Ωστόσο, για τους νεοεισερχόμενους προπτυχιακούς φοιτητές το ίδρυμα εγγυάται ότι τα δίδακτρα δεν θα αυξηθούν για αυτούς κατά τα επόμενα 4 έτη σπουδών όταν εγγραφούν επί 4 συνεχή εξάμηνα.
Επιστημονική έρευνα
Το Πανεπιστήμιο της Αριζόνα ταξινομήθηκε από το Ίδρυμα Κάρνετζι ως "RU/VH": «Ερευνητικό Πανεπιστήμιο με πολύ υψηλή ερευνητική δραστηριότητα». Το ίδρυμα δέχεται ετησίως περίπου 587 εκατομμύρια δολάρια για χρηματοδότηση ερευνών.
Το Πανεπιστήμιο της Αριζόνα χρηματοδοτείται από τη NASA για περισσότερα προγράμματα εξερευνήσεως του διαστήματος από οποιοδήποτε άλλο πανεπιστήμιο στις ΗΠΑ. Π.χ. το UA εισέπραξε πάνω από 325 εκατομ. δολάρια με το Σεληνιακό και Πλανητικό Εργαστήριό του (LPL) για την αποστολή Φοίνιξ στους πόλους του πλανήτη Άρη το 2007-2008, την πρώτη διαστημική αποστολή στην ιστορία που ελεγχόταν πλήρως από ένα πανεπιστήμιο. Το έργο του LPL στην αποστολή Κασσίνι-Χόιχενς στον Κρόνο είναι μεγαλύτερο από οποιουδήποτε άλλου πανεπιστημίου παγκοσμίως. Το εργαστήριο αυτό του UA σχεδίασε και λειτούργησε τον τομέα της απεικονίσεως και της ατμοσφαιρικής ακτινοβολίας για το συγκεκριμένο διαστημόπλοιο. Το UA είναι υπεύθυνο για τη λειτουργία της κάμερας HiRISE στην αποστολή Mars Reconnaissance Orbiter, με την οποία το 2011 ο απόφοιτος του πανεπιστημίου Lujendra Ojha και η ομάδα του ανακάλυψαν σημάδια από υγρό νερό στην αρειανή επιφάνεια, μια ανακάλυψη που επιβεβαιώθηκε από τη NASA το 2015. Το UA δέχεται περισσότερες χρηματοδοτήσεις (grants) από τη NASA ετησίως από ότι τα επόμενα εννέα πανεπιστήμια που χρηματοδοτούνται από τη NASA μαζί. Τον Μάρτιο του 2016 το LPL συμμετέχει ενεργά σε δέκα διαστημικές αποστολές: Κασσίνι-Χόιχενς, Grail, Mars Reconnaissance Orbiter, Τζούνο, Lunar Reconnaissance Orbiter (LRO), MAVEN, Solar Probe Plus, Ροζέττα, WISE και OSIRIS-REx Σύμφωνα με το Chronicle of Higher Education, το UA συγκαταλέγεται μεταξύ των 25 πρώτων «παραγωγών» υποτρόφων Φουλμπράιτ στις ΗΠΑ.
Το Πανεπιστήμιο της Αριζόνα είναι μέλος της «Ενώσεως Πανεπιστημίων για Έρευνα στην Αστρονομία» (Association of Universities for Research in Astronomy, AURA). Η ένωση αυτή λειτουργεί αστεροσκοπεία όπως το Αστεροσκοπείο Κιτ Πηκ λίγο έξω από το Τούσον. Το UA είναι επίσης ένα από τα εκλεγμένα μέλη της Ενώσεως Αμερικανικών Πανεπιστημίων, ενός διεθνούς οργανισμού κορυφαίων ερευνητικών ΑΕΙ της Βόρειας Αμερικής, ο μοναδικός εκπρόσωπος της Αριζόνα σε αυτή την ένωση. Ερευνητές στο Εργαστήριο Κατόπτρων του Αστεροσκοπείου Στιούαρντ (μέρος του Τμήματος Αστρονομίας του Πανεπιστημίου) συνεργάζονται σήμερα για την κατασκευή του πλέον προηγμένου τηλεσκοπίου στον κόσμο, του Giant Magellan Telescope, που θα δίνει εικόνες 10 φορές καθαρότερες από το Διαστημικό τηλεσκόπιο Χαμπλ. Το τηλεσκόπιο αυτό, που θα εγκατασταθεί στη Χιλή, προγραμματίζεται να ολοκληρωθεί το 2025 και θα στοιχίσει 1 δισεκατομμύριο δολάρια. Επίσης, το «Ραδιοαστεροσκοπείο της Αριζόνα», παράρτημα του Αστεροσκοπείου Στιούαρντ, λειτουργεί το Υποχιλιοστομετρικό Τηλεσκόπιο «Χάινριχ Χερτζ» στο Όρος Γκράχαμ.
Το Εθνικό Ίδρυμα Επιστήμης χρηματοδότησε την «iPlant Collaborative» (σήμερα «CyVerse») το 2008 και το 2013. Αυτή είναι μία συνεργατική cloud-based πλατφόρμα διαχειρίσεως δεδομένων για τα φυτά, που επεκτείνεται τώρα και σε άλλες επιστήμες πέρα από τη βιολογία.
Βιβλιοθήκες
thumb|right|Η είσοδος στην Κύρια Βιβλιοθήκη του πανεπιστημίου Σύμφωνα με την αναφορά για τις δαπάνες ανά πανεπιστημιακή βιβλιοθήκη του 2012-2013 της Ενώσεως Ερευνητικών Βιβλιοθηκών (Association of Research Libraries), οι βιβλιοθήκες του Πανεπιστημίου της Αριζόνα κατατάσσονται στην 41η θέση σε σύνολο 115 πανεπιστημιακών βιβλιοθηκών της Β. Αμερικής σε επενδύσεις του ιδρύματος.
Το 2012 το σύστημα βιβλιοθηκών του UA περιείχε περισσότερους από 6 εκατομμύρια τυπωμένους τόμους, 1.100.000 ηλεκτρονικά βιβλία και 74.000 ηλεκτρονικά επιστημονικά περιοδικά. Η Κύρια Βιβλιοθήκη, που άνοιξε το 1976, χρησιμεύει ως η αναφορά και διοικητικό κέντρο του συστήματος των βιβλιοθηκών, ενώ στεγάζει επίσης τις περισσότερες κύριες συλλογές, αλλά και ειδικές συλλογές. Βρίσκεται στο νοτιοανατολικό τεταρτημόριο της πανεπιστημιόπολης, κοντά στο στάδιο.
Η Βιβλιοθήκη Φυσικών και Μηχανικών Επιστημών βρίσκεται σε ένα κοντινό κτίσμα της δεκαετίας του 1960. Το Κτήριο της Μουσικής, στο βορειοδυτικό τεταρτημόριο της πανεπιστημιόπολης, στεγάζει τη Βιβλιοθήκη Καλών Τεχνών, με συλλογές αναφοράς για την αρχιτεκτονική, τη μουσική (όπως παρτιτούρες, ηχογραφήσεις και θαλάμους ακροάσεως) και τη φωτογραφία. Υπάρχει και μία μικρή βιβλιοθήκη στο Κέντρο Δημιουργικής Φωτογραφίας, επίσης στο συγκρότημα κτηρίων των καλών τεχνών, αφιερωμένη στην τέχνη και τεχνική της φωτογραφίας. Η Νομική Βιβλιοθήκη στεγάζεται στο κτήριο της Νομικής Σχολής.
Το «Κέντρο για την Ποίηση» (The University of Arizona Poetry Center) στεγάζει μία εκτεταμένη συλλογή σύγχρονων ποιητικών έργων με ελεύθερη πρόσβαση στα ράφια.
Πανεπιστημιόπολη
Η κύρια πανεπιστημιόπολη (κάμπους) απλώνεται σε 1500 στρέμματα, 1,5 χιλιόμετρο από το κέντρο της πόλεως Τούσον. Αποτελείται από 179 κτήρια, πολλά από τα παλαιότερα σχεδιασμένα από τον εξέχοντα αρχιτέκτονα του Τούσον Ρόυ Πλέις (Roy Place). Η χρήση κόκκινων τούβλων από τον Πλέις έθεσε το πρότυπο για τις προσόψεις από κοκκινότουβλα που κυριαρχούν σε σχεδόν όλα τα κτήρια του πανεπιστημίου, ακόμα και πρόσφατης κατασκευής.
Η πανεπιστημιόπολη υποδιαιρείται χονδρικά σε τεταρτημόρια (quadrants). Η βόρεια και η νότια πλευρά της περιβάλλονται από χλοερό έδαφος που αποκαλείται «the Mall» και απλώνεται από το Old Main μέχρι το ανατολικό σύνορο της πανεπιστημιόπολης στη Λεωφόρο Campbell. Τη μέση του κάμπους διατρέχει σε διεύθυνση βορρά-νότου η Λεωφόρος Highland.
Τα κτήρια των θετικών επιστημών τείνουν να είναι συγκεντρωμένα στο νοτιοδυτικό τεταρτημόριο, οι αθλητικές εγκαταστάσεις στο νοτιοανατολικό, τα κτήρια των τεχνών και της φιλοσοφικής σχολής στο βορειοδυτικό (με το Τμήμα Χορού να αποτελεί εξαίρεση, όντας στο ανατολικό άκρο του κάμπους), και τα κτήρια των πολυτεχνικών τμημάτων στη βόρεια κεντρική περιοχή. Αλλά τα κτήρια των οπτικών και διαστημικών επιστημών είναι συγκεντρωμένα στην ανατολική πλευρά του κάμπους, κοντά στα στάδια και την Κύρια Βιβλιοθήκη του 1976.
thumb|left|Το Mall Η Λεωφόρος Speedway, μία από τις κύριες αρτηρίες του Τούσον με κατεύθυνση ανατολή-δύση, όριζε παραδοσιακά το βόρειο όριο της πανεπιστημιόπολης, αλλά από τη δεκαετία του 1980 αρκετά πανεπιστημιακά κτήρια έχουν ανεγερθεί βόρεια της λεωφόρου αυτής και πιο πρόσφατα το ίδρυμα αγόρασε συγκροτήματα διαμερισμάτων για στέγαση των φοιτητών. το νότιο όριο του κάμπους οριοθετείται από την 6η Οδό, ενώ το δυτικό από την Park Avenue, και μάλιστα με πέτρινο τοίχο που περιβάλλει την παλαιά Κύρια Πύλη της. Κατά μήκος όλων αυτών των δρόμων υπάρχει μεγάλη ποικιλία καταστημάτων που εξυπηρετούν τους φοιτητές, τους καθηγητές και το προσωπικό του ιδρύματος: βιβλιοπωλεία, τραπεζικά υποκαταστήματα, μπαρ, καφετέριες, ταχυφαγεία, κλπ.. Το εννεαώροφο ξενοδοχείο Marriott ανεγέρθηκε στην πλευρά της Park Avenue το 1996. Το Χοροθέατρο «Stevie Eller» των 2660 τετραγ.μέτρων εγκαινιάσθηκε το 2003 ως έδρα του Τμήματος Χορού του UA, ενός από τα καλύτερα πανεπιστημιακά τμήματα χορού των ΗΠΑ. Το κτίσμα αυτό κέρδισε το 2003 Citation Award από το Αμερικανικό Ινστιτούτο Αρχιτεκτόνων.
Το συντριβάνι Berger στη δυτική είσοδο του Old Main είναι ένα μνημείο προς τιμή των φοιτητών του Πανεπιστημίου που έχασαν τη ζωή τους στον Α΄ Παγκόσμιο Πόλεμο, χρονολογούμενο από το 1919. Το Πανεπιστήμιο της Αριζόνα παράγει ανανεώσιμη ενέργεια με ηλιακούς συλλέκτες (φωτοβολταϊκά) που έχουν εγκατασταθεί σε κτίσματα του κάμπους. Το 2015 εγκαινιάσθηκε το ENR2, ένα από τα πλέον «οικολογικά» κτήρια στο κάμπους.
Τα παλαιότερα κτίσματα στην πανεπιστημιόπολη βρίσκονται στα δυτικά του Old Main. Τα περισσότερα από τα κτήρια στα ανατολικά του Old Main χρονολογούνται από το 1940 ως το 1990, με λίγα πρόσφατα να έχουν ανεγερθεί μετά το 1990.
Η φοιτητική λέσχη
right|255px|thumb|Η φοιτητική λέσχη 225px|thumb|Ο κώδωνας του πολεμικού USS Arizona, ένας από τους δύο που διασώθηκαν από το ναυάγιό του. Η φοιτητική λέχη ή κέντρο (Student Union Memorial Center), στη βόρεια πλευρά του Mall και ανατολικά του Old Main, ανακατασκευάσθηκε το 2000-2003, αντικαθιστώντας ένα κτήριο 25.000 τετραγ. μέτρων που είχε εγκαινιασθεί το 1951 (με προσθήκες κατά τη δεκαετία του 1960). Η νέα φοιτητική λέσχη κόστισε 60 εκατομμύρια δολάρια και προσφέρει 37.600 τετρ. μέτρα σε 4 επίπεδα. Στεγάζει 14 εστιατόρια και ταχυφαγεία, διώροφο βιβλιοπωλείο, 23 αίθουσες συνεδριάσεων, 8 σαλόνια (το ένα αφιερωμένο στο πολεμικό πλοίο Arizona), αίθουσα υπολογιστών, ταχυδρομικό γραφείο και κατάστημα για φωτοαντίγραφα.
Το νέο κτήριο έχει σχεδιασθεί ώστε να θυμίζει το θωρηκτό USS Arizona, που ονομάστηκε έτσι προς τιμή της Πολιτείας του πανεπιστημίου και έμεινε στην ιστορία για την ανατίναξη και βύθισή του από τους Ιάπωνες κατά τη διάρκεια της Επίθεσης στο Περλ Χάρμπορ, με 1177 νεκρούς. Ποικιλία γλυπτών κοσμεί το εσωτερικό του. Ο ένας από τους δύο κώδωνες του USS Arizona που διασώθηκαν από το ναυάγιό του βρήκε τη μόνιμη θέση του στον πύργο του ρολογιού της λέσχης. Ο κώδωνας κτυπάει εφτά φορές την 3η Τετάρτη κάθε μήνα στις 12:07 μ.μ., συμβολίζοντας τη βύθιση του θωρηκτού στις 7 Δεκεμβρίου (στην αμερικανική γραφή 12/7) του 1941. Επιπλέον, κτυπάει για να τιμήσει προσωπικότητες του Πανεπιστημίου και μετά από ποδοσφαιρικούς αγώνες εντός έδρας.
Ο δενδρόκηπος στο Πανεπιστήμιο της Αριζόνα
Η πανεπιστημιόπολη επίσης φιλοξενεί εκατοντάδες ελαιόδενδρα, πολλά από τα οποία φυτεύθηκαν από τον Καθηγ. Ρόμπερτ Χ. Φορμπς και έχουν ηλικία μεγαλύτερη των εκατό ετών.
Διοίκηση
Το Πανεπιστήμιο της Αριζόνα, όπως και τα αδελφά του ιδρύματα Πολιτειακό Πανεπιστήμιο της Αριζόνα και Πανεπιστήμιο της Βόρειας Αριζόνα, is governed by the Διοικητικό Συμβούλιο της Αριζόνα (ABOR), ένα 12μελές σώμα. Σε αυτό, συμμετέχουν 8 διοριζόμενοι από τον Κυβερνήτη της πολιτείας με οκταετή άμισθη θητεία και 2 αντιπρόσωποι των φοιτητών με διετή θητεία (κατά το πρώτο έτος της οποίας δεν έχουν δικαίωμα ψήφου). Τα άλλα δύο μέλη είναι ο Κυβερνήτης και ο Επόπτης Δημόσιας Εκπαίδευσης (Superintendent of Public Instruction). Το ABOR χρησιμεύει ως «επόπτης και οδηγός πολιτικής» στα τρία πανεπιστήμια.
Η πρώτη γυναίκα πρόεδρος στην ιστορία του Πανεπιστημίου της Αριζόνα και 21η συνολικά, η δρ. Αν Γουήβερ Χαρτ (Ann Weaver Hart, πρώην πρόεδρος του Πανεπιστημίου Τεμπλ), διορίσθηκε στις 17 Φεβρουαρίου 2012 και ανέλαβε καθήκοντα την 1η Ιουλίου, αντικαθιστώντας τον Γιουτζήν Σάντερ (Eugene Sander).
Αξιοσημείωτοι πρόεδροι του UA κατά το παρελθόν υπήρξαν, μεταξύ άλλων οι Πήτερ Λίκινς, Μανουέλ Πατσέκο, Χόμερ Σαντζ και Ρούφους φον Κλάινσμιντ (Rufus B. von KleinSmid).
Αθλητισμός
Καθώς συμβαίνει με πολλά μεγάλα δημόσια πανεπιστήμια των ΗΠΑ, ο αθλητισμός αποτελεί μια σημαντική δραστηριότηταs και απορροφά μεγάλο μέρος του προϋπολογισμού. Οι ομάδες του ιδρύματος είναι γνωστές με το παρατσούκλι «Wildcats», δηλαδή αγριόγατες, που προήλθε από έναν ποδοσφαιρικό αγώνα του 1914 με τους τότε πρωταθλητές Καλιφόρνιας Occidental College, όταν οι Los Angeles Times έγραψαν πως «οι άνδρες της Αριζόνα επέδειξαν την αγωνιστικότητα αγριόγατων.»
Καλαθοσφαίριση ανδρών
Η ομάδα μπάσκετ αναδείχθηκε σε μία από τις πλέον επιτυχημένες κολλεγιακές των ΗΠΑ από τότε που ο Λουτ Όλσον προσλήφθηκε ως προπονητής το 1983, θέση στην οποία παρέμεινε επί 25 χρόνια. Μεταξύ του 1985 και του 2009, η ομάδα προκρίθηκε στο πρωτάθλημα του NCAA επί 25 συνεχή έτη, μία επίδοση που την υπερβαίνει μόνο η Βόρεια Καρολίνα. Οι «Αγριόγατες» έφθασαν στο φάιναλ φορ της Α΄ Κατηγορίας (Division I) του πρωταθλήματος του NCAA το 1988, το 1994, το 1997 και το 2001. Το 1997 νίκησαν το Πανεπιστήμιο του Κεντάκι, που υπερασπιζόταν τον τίτλο του, με σκορ 84–79 στην παράταση και κατέκτησαν το πρώτο τους πρωτάθλημα. Ο Μάιλς Σάιμον ανακηρύχθηκε MVP του φάιναλ φορ (μετέπειτα ήταν βοηθός προπονητή της ομάδας από το 2005 ως 2008). Οι «Αγριόγατες» έχουν επίσης το τρίτο υψηλότερο ποσοστό νικών στη χώρα τα τελευταία 20 χρόνια. Από το 2005 η ομάδα έχει αναδείξει 11 παίκτες που επιλέχθηκαν («ντραφτς») για το NBA.
Η έδρα της ομάδας είναι το McKale Center στο Τούσον. Παίκτες της που σταδιοδρόμησαν με επιτυχία ως επαγγελματίες στο NBA είναι οι Γκίλμπερτ Αρίνας, Ρίτσαρντ Τζέφερσον, Μάικ Μπίμπυ, Τζέισον Τέρυ, Σον Έλιοτ, Κάλιντ Ριβς, Λιούκ Γουόλτον, Αντρέ Ιγκουοντάλα, Τσέις Μπάντινγκερ, Στηβ Κερ κ.ά..
Πριν τον `Ολσον, η ομάδα υπήρξε η πρώτη μεγάλη της Α΄ Κατηγορίας που προσέλαβε ΑφροαμερικανοίΑφροαμερικανό κύριο προπονητή, τον Φρεντ Σνόουντεν το 1972.
Ποδόσφαιρο
Η ποδοσφαιρική ομάδα του Πανεπιστημίου ιδρύθηκε το 1899.
Μπέιζμπολ
Η ομάδα μπέιζμπολ του Πανεπιστημίου έπαιξε το πρώτο της παιχνίδι το 1904 και έχει κερδίσει 4 εθνικά πρωταθλήματα: το 1976, το 1980, το 1986 και το 2012, ενώ έχει συμμετάσχει στο εθνικό πρωτάθλημα του NCAA 34 φορές και στο Παγκόσμιο Κολεγιακό Πρωτάθλημα 17 φορές. Η ομάδα του UA είναι 7η σε συνολικό αριθμό νικών στην κανονική περίοδο του εθνικού πρωταθλήματος: 2.347. Η έδρα της είναι το Hi Corbett Field.
Σημερινός προπονητής (από το 2015) είναι ο Τζέι Τζόνσον. Διάσημοι παίκτες υπήρξαν οι Τέρυ Φρανκόνα, Κένυ Λόφτον, Τρέβορ Χόφμαν και Μαρκ Μελάνκον.
Σόφτμπολ
Η γυναικεία ομάδα σόφτμπολ του Πανεπιστημίου της Αριζόνα είναι από τις κορυφαίες κολεγιακές στις ΗΠΑ: έχει κερδίσει οκτώ Παγκόσμια Κολεγιακά Πρωταθλήματα (τα έτη 1991, 1993, 1994, 1996, 1997, 2001, 2006 και 2007), υπό τον προπονητή Μάικ Κάντρεα. Ο Καντρέα και η πίτσερ Τζένι Φιντς (κατά το Time η «διασημότερη παίκτρια σόφτμπολ στην ιστορία») οδήγησαν την ολυμπιακή ομάδα σόφτμπολ των ΗΠΑ το 2004 στο χρυσό μετάλλιο στους Ολυμπιακούς Αγώνες της Αθήνας. Η έδρα της ομάδας είναι το Στάδιο «Rita Hillenbrand».
Γκολφ
Οι ομάδες γκολφ του Πανεπιστημίου έχουν επίσης μια ιστορία αξιοσημείωτων επιτυχιών. Η ανδρική κέρδισε το εθνικό πρωτάθλημα το 1992 (Α΄ Κατηγορία του NCAA) και έχει αναδείξει αρκετούς επιτυχημένους μετέπειτα επαγγελματίες παίκτες, με γνωστότερο τον Τζιμ Φούρυκ. Η γυναικεία ομάδα κέρδισε εθνικό πρωτάθλημα NCAA το 1996 και το 2000. Το γκολφ γυναικών έχει αναδείξει τις Ανίκα Σέρενσταμ και Λορένα Οτσόα.
Διάφορα άλλα
Οι τενίστριες Αλίξ Κρηκ Και Μισέλ `Ολνταμ κέρδισαν τον τίτλο του NCAA στο διπλό γυναικών το 1993, νικώντας το δίδυμο του Τέξας στον τελικό. Το Πανεπιστήμιο της Αριζόνα έχει αξιοσημείωτη ιστορία ακόμα και στο χόκεϊ επί πάγου. Η ομάδα του συλλόγου του πανεπισστημίου έχει κερδίσει περισσότερα από 600 παιχνίδια από την ίδρυσή της το 1978. Σήμερα παίζουν στην Α΄ Κατηγορία της Αμερικανικής Ομοσπονδίας Κολεγιακού Χόκεϊ (American Collegiate Hockey Association, ACHA).
Τρία εθνικά πρωταθλήματα στη συγχρονισμένη κολύμβηση κερδήθηκαν το 1980, το 1981 και το 1984. Οι «Αγριόγατες» κέρδισαν επίσης το πρώτο τους Πρωτάθλημα Υγρού Στίβου (κολύμβηση και καταδύσεις) του NCAA την περίοδο 2007–2008. Ο προπονητής τους στην κολύμβηση ανδρών και γυναικών Φρανκ Μπους ανακηρύχθηκε «Κολυμβητικός προπονητής της χρονιάς της NCAA».
Σύλλογοι και οργανώσεις
Το κτήριο της νέας φοιτητικής λέσχης (Student Union) του 2003 είναι το μεγαλύτερο στις ΗΠΑ που δεν είναι συνδεδεμένο με ξενοδοχείο. Το Πανεπιστήμιο της Αριζόνα φιλοξενεί περισσότερους από 500 συλλόγους όλων των ειδών: φιλανθρωπικούς, πολυπολιτισμικούς, κοινωνικούς, αθλητικούς, ακαδημαϊκούς και οργανώσεις του κάμπους. Κατάλογός τους είναι διαθέσιμος στους Associated Students of The University of Arizona (ASUA).
Το 2015 η αμερικανική Υπηρεσία Προστασίας του Περιβάλλοντος (EPA) αναγνώρισε το Πανεπιστήμιο της Αριζόνα για τις προσπάθειές του στην αύξηση της ανακυκλώσεως τροφίμων, δίνοντας ιδιαίτερη αναγνώριση στη φοιτητική οργάνωση «Compost Cats», μοναδική στο είδος της σε ολόκληρη τη χώρα.
Το Κέντρο Στρατηγικών Εναλλακτικών Τεχνικών Μαθήσεως (Strategic Alternative Learning Techniques, SALT) βοηθά φοιτητές και φοιτήτριες με προβλήματα μαθήσεως και προσοχής να επιτύχουν στην ανώτατη εκπαίδευση. Ιδρύθηκε το ακαδημαϊκό έτος 1980-1981 ως πρόγραμμα του Student Resource Center. Τη δεκαετία του 1990 τα γραφεία του κέντρου συνωστίζονταν στο υπόγειο του «Old Main», αλλά το 2000 το SALT Center μετακόμισε σε ένα κτήριο 4900 τετραγωνικών μέτρων με τη βοήθεια 500 δωρητών. Το 2013 το Κέντρο είχε εγγεγραμμένους περισσότερους από 550 φοιτητές και φοιτήτριες του Πανεπιστημίου με μαθησιακές δυσκολίες, διαταραχή ελλειμματικής προσοχής (ADHD) και άλλες σχετικές ανάγκες.
Παραδόσεις
Στην αρχή κάθε ακαδημαϊκής χρονιάς πρωτοετείς φοιτητές ξαναβάφουν το ύψους 49 μέτρων γράμμα «Α» στη βουνοκορφή Σεντινέλ πάνω από το Τούσον. Από το έτος 1914, το κεφαλαίο αυτό «A» αποτελεί ένα ορόσημο για την πόλη και τις αθλητικές ομάδες του πανεπιστημίου της. Από το 2016 είναι βαμμένο ολόλευκο, ενώ από τις επιθέσεις της 11ης Σεπτεμβρίου 2001 ήταν βαμμένο με τα εθνικά χρώματα των ΗΠΑ.
Κάθε Απρίλιο από το 1965 το πρόγραμμα «Spring Fling» παρουσιάζει το μεγαλύτερο οργανωμένο από φοιτητές καρναβάλι στις ΗΠΑ, το «Ανοιξιάτικες Τελετουργίες» (The Rites of Spring). Η εκδήλωση φέρνει μαζί την κοινότητα του UA και τον κόσμο του Τούσον.
Το Πανεπιστήμιο στον κινηματογράφο και τη λογοτεχνία
thumb|upright|Το άγαλμα οικογένειας αγριόγατων Το Πανεπιστήμιο της Αριζόνα είναι γνωστό και από την παρουσία του σε πολλές τηλεοπτικές εκπομπές και κινηματογραφικές ταινίες κάθε είδους. Ενδεικτικά:
Απόφοιτοι
Ανάμεσα στους αποφοίτους του Πανεπιστημίου της Αριζόνα συγκαταλέγονται και οι εξής (με ελληνική αλφαβητική σειρά):
Διδακτικό προσωπικό
Στο Πανεπιστήμιο της Αριζόνα έχουν διδάξει μεταξύ άλλων και οι εξής (με ελληνική αλφαβητική σειρά):
Εξωτερικοί σύνδεσμοι
Αριζονα Πανεπιστημιο
Συμφωνία της Αντίς Αμπέμπα (1972)
Η συμφωνία της Αντίς Αμπέμπα, γνωστή ως Σύμφωνο της Αντίς Αμπέμπα, ήταν μια σειρά συμβιβασμών που κατέληξαν σε συνθήκη το 1972 που τερμάτισε τον πρώτο σουδανικό εμφύλιο (1955-1972) στο Σουδάν. Η συμφωνία ενσωματώθηκε στο Σύνταγμα του Σουδάν.
Επισκόπηση
Η συμφωνία είχε ως στόχο να αντιμετωπίσει και να κατευνάσει τις ανησυχίες περί απελευθέρωσης και απόσχισης του νότιου Σουδάν, καθώς ο πρώτος εμφύλιος στο Σουδάν αποδείχθηκε ασύμφορος οικονομικά για την βόρεια σουδανική κυβέρνηση και κόστισε ζωές για τους πληθυσμούς του νότιου Σουδάν. Η καθιέρωση της Αυτόνομης Περιφέρειας του Νοτίου Σουδάν έδωσε ένα βαθμό αυτονομίας στις νότιες περιοχές.
Ακολούθησε δεκαετία σχετικής ειρήνης, αν και η συμφωνία απέτυχε να κατευνάσει τις εντάσεις που προκάλεσαν τον εμφύλιο πόλεμο. Η συμφωνία της Αντίς Αμπέμπα αποδείχθηκε προσωρινή ανάπαυλα. Οι παραβάσεις και η εντατικοποιημένη περιθωριοποίηση του Νότου από τον Βορρά οδήγησε σε αυξημένη αναταραχή στον Νότο στα τέλη της δεκαετίας του 1970.
Τερματισμός
Το 1983 ο πρόεδρος Γκαφάρ Νιμέιρι (Gaafar Nimeiry) κήρυξε το Σουδάν ισλαμικό κράτος υπό τον νόμο της Σαρία, περιλαμβανομένης της μη ισλαμικής πλειονότητας των νότιων περιοχών. Η Αυτόνομη Περιφέρεια του Νότιου Σουδάν κηρύχθηκε έκπτωτη στις 5 Ιουνίου 1983, τερματίζοντας την ισχύ της συμφωνίας. Ακολούθησε ο δεύτερος εμφύλιος πόλεμος στο Σουδάν (1983–2005).
Παραπομπές σημειώσεις
Κατηγορία:Συνθήκες ειρήνης Κατηγορία:Ιστορία του Σουδάν Κατηγορία:Πολιτική του Σουδάν
Άλεξ Τέρνερ
Γενικές πληροφορίες
Ο Άλεξ Τέρνερ (Alexander David Turner), γεννήθηκε στις 6 Ιανουαρίου 1986 στο Σέφιλντ της Αγγλίας. Είναι τραγουδιστής, μουσικός και τραγουδοποιός. Στο ευρύ κοινό είναι περισσότερο γνωστός για τη συμμετοχή του στο συγκρότημα Arctic Monkeys, όπου τραγουδάει, γράφει τραγούδια και παίζει κιθάρα. Παράλληλα έχει συμμετάσχει και στο The Last Shadow Puppets, που αποτελείται από τους Miles Kane, James Ford και Zach Dawes. Τέλος, έχει γράψει και ερμηνεύσει τραγούδια ως σόλο τραγουδιστής, όπως για το soundtrack της ταινίας Submarine (2010), με επιτυχίες όπως το "Stuck on the puzzle" και "Hiding tonight".
Βιογραφία
Ο Άλεξ Τέρνερ γεννήθηκε και μεγάλωσε στο Σέφιλντ της Αγγλίας. Ήταν μοναχοπαίδι και οι γονείς του, Πένυ και Ντέιβιντ Τέρνερ, ήταν δάσκαλοι. Από πολύ μικρή ηλικία ο Τέρνερ έδειχνε ενδιαφέρον για τη μουσική καθώς μάθαινε πιάνο, μέχρι την ηλικία των 8 ετών αλλά και αργότερα στην εφηβεία ξεκίνησε να παίζει κιθάρα. Οι γονείς του υπήρξαν ιδιαίτερα υποστηρικτικοί, αγοράζοντας του την πρώτη του ηλεκτρική κιθάρα σε ηλικία 15 ετών.
Εκπαίδευση
Ο Τέρνερ πήγε στο Stocksbridge High School από το 1997 έως και το 2002. Έπειτα φοίτησε στο Barnsley College από το 2002 έως το 2004, όπου παρακολούθησε μουσική τεχνολογία, φωτογραφία και ψυχολογία.
Arctic Monkeys
μικρογραφία|Άλεξ Τέρνερ|αριστερά|346x346εσ Στα μέσα του 2002, ο Τέρνερ, ο Χέλντερς (Matt Helders) και ο Νίκολσον (Andy Nicholson) δημιούργησαν το συγκρότημα, επηρεασμένοι από φίλους και γνωστούς που ξεκινούσαν μπάντες και έπαιζαν ζωντανά. Αρχικά, ο Τέρνερ δεν ήταν ο τραγουδιστής του συγκροτήματος αλλά εφόσον δύο άλλοι συμμαθητές τους αρνήθηκαν την θέση του front-man, ανέλαβε τη θέση. Εκτός από τραγουδιστής, ήταν και ο στιχουργός των τραγουδιών που θα ερμήνευαν, δεδομένου του ταλέντου του στο γράψιμο. Στην αρχή της καριέρας τους, δεν επιθυμούσαν να υπογράψουν συμβόλαιο με δισκογραφική, διαμορφώνοντας μόνοι τους τη φήμη τους, μοιράζοντας demo μετά από live και κυκλοφορώντας τραγούδια τους μέσω διαδικτύου. Το 2005 όμως υπέγραψαν με την Domino Records και κυκλοφόρησαν το πρώτο τους single με τίτλο: "I Bet You Look Good on the Dancefloor", το οποίο γνώρισε μεγάλη επιτυχία. μικρογραφία|207x207εσ|Arctic Monkeys"" Ο Άντι Νίκολσον, ένα από τα ιδρυτικά μέλη, αποφασίζει να αποχωρήσει από το συγκρότημα το 2006 και την θέση του παίρνει ο Νικ Ο΄Μάλει (Nick O'Malley). Επιπλέον, το ίδιο έτος κυκλοφορεί ο πρώτος δίσκος των Arctic με τίτλο "Whatever People Say I Am, That's What I'm Not". Ο πιο γνωστός όμως δίσκος του συγκροτήματος είναι ο "AM", με τραγούδια όπως το "Do I wanna know", "R U Mine?", ο οποίος κυκλοφόρησε τον Σεπτέμβριο του 2013. Τελευταίος δίσκος τους, το 2022, είναι ο "The car", ο οποίος έδωσε μια νέα πνοή και ένα διαφορετικό στιλ, στα τραγούδια του συγκροτήματος. Στις 6 Ιουλίου 2018, στο πλαίσιο της περιοδείας τους, επισκέφτηκαν την Ελλάδα και έπαιξαν ως headliners live στην σκηνή του Terra Vibe του Rockwave Festival, μαζί με τους Miles Kane, Alt-j κ.α..
The Last Shadow Puppets
αριστερά|μικρογραφία|425x425εσ|The Last Shadow Puppets. O Μάιλς Κέιν (αριστερά) και ο Άλεξ Τέρνερ (δεξιά). Το 2006, ανακοινώθηκε ότι ο Άλεξ Τέρνερ μαζί με τον τραγουδιστή των The Rascals, Μάιλς Κέιν, θα ηχογραφούσαν ένα άλμπουμ μαζί. Στις 20 Φεβρουαρίου 2008 σχημάτισαν το μουσικό συγκρότημα των The Last Shadow Puppets και ότι το άλμπουμ τους θα ονομαζόταν The Age of the Understatement, το οποίο θα κυκλοφορούσε στις 21 Απριλίου 2008. Το άλμπουμ ανέβηκε στην πρώτη θέση του UK Albums Chart. Το πρώτο single, "The Age of the Understatement", κυκλοφόρησε μια εβδομάδα νωρίτερα, στις 14 Απριλίου μαζί με το "Two Hearts in Two Weeks" και διασκευές του "Wondrous Place" του Billy Fury και του "In the Heat of the Morning" του David Bowie (το οποίο είχε αναφερθεί από τον Τέρνερ ως ένα από τα αγαπημένα του). Το δεύτερο single "Standing Next to Me", κυκλοφόρησε στις 7 Ιουλίου 2008, και το τρίτο single "My Mistakes Were Made for You", το οποίο έγινε μεγάλη επιτυχία και ανέδειξε τις στιχουργικές ικανότητες του Τέρνερ και τις προοπτικές του ίδιου να γράψει τραγούδι για τις ταινίες του Τζέιμς Μποντ. Το άλμπουμ κυκλοφόρησε το 2008.
Μετά από 8 χρόνια διακοπής, καθώς ο Τέρνερ αφοσιώθηκε στους Arctic Monkeys, επέστρεψαν το 2016, κυκλοφορώντας το δεύτερο άλμπουμ τους "Everything You've Come to Expect", με σημαντικές επιτυχίες όπως το "Miracle Aligner" και "Aviation". Στις 5 Ιουνίου 2016, στο πλαίσιο της περιοδείας τους, επισκέφτηκαν την Ελλάδα και έπαιξαν ως headliners live στην σκηνή του Terra Vibe του Rockwave Festival, μαζί με τους Dropkick Murphys, The Subways κ.α..
Πηγές
Arctic Monkeys, Wikipedia: https://en.wikipedia.org/wiki/Arctic_Monkeys
Alex Turner, WIkipedia: https://en.wikipedia.org/wiki/Alex_Turner
The Last Shadow Puppets, Wikipedia: https://en.wikipedia.org/wiki/The_Last_Shadow_Puppets
Rockwave Festival https://www.rockwavefestival.gr/el/history/
Κατηγορία:Βρετανοί κιθαρίστες Κατηγορία:Άγγλοι τραγουδιστές Κατηγορία:Ροκ μουσική Κατηγορία:Στιχουργοί Κατηγορία:Τραγουδοποιοί
Broken, Beat & Scarred
Το "Broken, Beat & Scarred" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον ένατο δίσκο τους, ονόματι Death Magnetic, του 2008. Την επόμενη χρονιά, κυκλοφόρησε και ως single, το τρίτο και τελευταίο από τον παραπάνω δίσκο. Το single σημείωσε και κάποια εισπρακτική επιτυχία, φτάνοντας στο νούμερο 4 των φινλανδικών charts και στο νούμερο 15 των αμερικανικών Mainstream Rock, του Billboard, μεταξύ άλλων. Για το κομμάτι, επίσης, υπήρξε λογομαχία μεταξύ Χέτφιλντ και Ούλριχ, με τον πρώτο να θεωρεί μεγάλο τον τίτλο. Για την προώθηση του τραγουδιού κυκλοφόρησε και video clip.
Εξωτερικοί σύνδεσμοι
Κατηγορία:Τραγούδια του 2008 Κατηγορία:Τραγούδια των Metallica
Persona 5
Το Persona 5 είναι βιντεοπαιχνίδι ρόλων. Αναπτύχθηκε και δημοσιεύτηκε από την Atlus και κυκλοφόρησε το 2016 στην Ιαπωνία (και παγκόσμια το 2017) για το PlayStation 3 και το PlayStation 4. Αργότερα, μία ανανεωμένη έκδοση, με το όνομα Persona 5 Royal, κυκλοφόρησε για το PlayStation 4, υπολογιστές, και όλες τις κονσόλες 9ης γενιάς.
Η πλοκή του παιχνιδιού διαδραματίζεται στο σημερινό Τόκιο, όπου ένας μαθητής λυκείου, ο Τζόκερ, αφού έχει κατηγορηθεί εσφαλμένα για επίθεση ενάντιών ενός μεθυσμένου πολιτικού και έχει τεθεί υπό επιτήρηση, μετεγγράφεται σε νέο σχολείο. Κατά την διάρκεια της περιπέτειας, αυτός και κάποιοι συμμαθητές του αποκτούν την δυνατότητα να επικαλούνται τις ενσαρκώσεις των καταπιεσμένων τους εαυτών ("Περσόνες"), και δημιουργούν μία μυστική ομάδα, τους Phantom Thiefs of Hearts, ούτως ώστε να εξερευνήσουν το Metaverse (έναν υπερφυσικό κόσμο αποτελούμενο από τις κρυφές επιθυμίες και σκέψεις των ανθρώπων), και να "κλέψουν" τις καρδιές ανθρώπων με κακόβουλες προθέσεις.
Το παιχνίδι λαμβάνει μέρος στην διάρκεια ενός σχολικού έτους, με πλήρη κύκλο μέρας-νύχτας και καιρού.
Εξωτερικοί σύνδεσμοι
Κατηγορία:Βιντεοπαιχνίδια Xbox Series Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια των Windows Κατηγορία:Βιντεοπαιχνίδια με cel-shaded γραφικά Κατηγορία:Βιντεοπαιχνίδια με εναλλακτικούς τερματισμούς Κατηγορία:Βιντεοπαιχνίδια τοποθετημένα στο Τόκιο Κατηγορία:Βιντεοπαιχνίδια τοποθετημένα στον 21ο αιώνα Κατηγορία:Βιντεοπαιχνίδια τοποθετημένα στο 2017 Κατηγορία:Βιντεοπαιχνίδια ανεπτυγμένα στην Ιαπωνία Κατηγορία:Βιντεοπαιχνίδια που έγιναν τηλεοπτικά προγράμματα Κατηγορία:Βιντεοπαιχνίδια που έγιναν κόμικς Κατηγορία:Βιντεοπαιχνίδια ρόλων Κατηγορία:Βιντεοπαιχνίδια του PlayStation 5 Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του Nintendo Switch Κατηγορία:Βιντεοπαιχνίδια του 2016 Κατηγορία:Σελίδες με πηγές CS1 στα Ιαπωνικά (ja) Κατηγορία:Σελίδες με πηγές CS1 στα Γαλλικά (fr) Κατηγορία:Σελίδες με πηγές CS1 στα Γερμανικά (de) Κατηγορία:Λήμματα που περιέχουν κείμενο στα ιαπωνικά Κατηγορία:Shōnen anime και manga
Σωτήριος Νοτάρης
Ο Σωτήριος Νοτάρης (1879 – 1924) ήταν Έλληνας ξιφομάχος. Αγωνίστηκε σε τρεις αγώνες ξιφομαχίας στους Ολυμπιακούς Αγώνες 1912 της Στοκχόλμης.
Soviet Weekly
Η Soviet Weekly (Σοβιετική Εβδομαδιαία) ήταν προπαγανδιστική εφημερίδα, που δημοσιεύθηκε από το 1942 μέχρι το 1991, η οποία δημοσίευε ειδήσεις της Σοβιετικής Ένωσης στα αγγλικά. Ο δεδηλωμένος στόχος ήταν "να βοηθήσει στην ανάπτυξη της Βρετανοσοβιετικής φιλίας, παρέχοντας αντικειμενική εικόνα της Σοβιετικής ζωής και γνώμης."
Σωτήριος Νοτάρης
Παραπομπές
Κατηγορία:Έλληνες αθλητές της ξιφασκίας
Soviet Weekly
Δημοσιευόταν από το Σοβινφορμμπούρο, την Υπηρεσία Τύπου της Σοβιετικής Ένωσης, στη Σοβιετική Πρεσβεία στη Βρετανία. Η πρώτη έκδοση (ως Soviet War News Weekly) εκδόθηκε το 1942 (το έτος μετά τη γερμανική εισβολή οδηγώντας την ΕΣΣΔ να γίνει σύμμαχος του Ηνωμένου Βασιλείου). Εκδόθηκε για τελευταία φορά στις 5 Δεκεμβρίου 1991, τρεις εβδομάδες πριν από τη διάλυση της Σοβιετικής Ένωσης.
Εκδιδόταν κάθε Πέμπτη και προσέφερε "ενημερωμένη και αυθεντική εικόνα της ΕΣΣΔ". Το κόστος ήταν δυόμισι πένες το 1967), αλλά τα περισσότερα φύλλα διανέμονταν δωρεάν. Το 1946, η εβδομαδιαία κυκλοφορία ήταν 75.000 αντίγραφα.
Ένας από τους πρώτους συντάκτες ήταν ο σεναριογράφος, μυθιστοριογράφος και (αργότερα) ειδωλολάτρης, Στιούαρτ Φαρράρ (1916-2000). Μαίρη Ρόσερ-Χικς (1937-2010), η μελλοντική διευθύντρια της Κομμουνιστικής καθημερινής The Morning Star. Η Χικς εργάστηκε για την εφημερίδα μέχρι το 1975, ενώ η Σάνθι Νάιντου, Νοτιοαφρικανή ακτιβίστρια κατά του απαρτχάιντ, εργάστηκε για την εφημερίδα στις αρχές της δεκαετίας του 1970.
Ο Σοβιετικός και Ρώσος φωτογράφος Γιούρι Αμπραμότσκιν εργάστηκε στην εφημερίδα για σχεδόν 40 χρόνια.
Στο σημερινό πολιτισμό
Ο κωμικός και συγγραφέας Αλεξέι Σέιλ περιέγραψε ότι η Soviet Weekly ήταν η εφημερίδα που διάβαζαν οι Κομμουνιστές γονείς κατά την ανατροφή του στη Λίβερπουλ στη δεκαετία του 1950 και του 1960.
Παραπομπές
Κατηγορία:Σοβιετική Ένωση
Βιτάλι Κουτούζοφ
Επαγγελματική καριέρα
Ο Κουτούζοφ γεννήθηκε στο Πινσκ. Υπέγραψε συμβόλαιο με την ΜΠΑΤΕ Μπορίσοφ στα 18 του, το 1998, οπότε και καθιερώθηκε ως σημαντικός παίκτης και σκόρερ της ομάδας.
Το 2001, ο Κουτούζοφ εντάχθηκε στην ιταλική ομάδα ΑΚ Μίλαν από την ΜΠΑΤΕ Μπορίσοφ και έγινε ο τρίτος ρωσόφωνος παίκτης της μετά τους Αντρέι Σεβτσένκο και Kakha Kaladze. Ωστόσο, σε αντίθεση με τους πρώην συμπατριώτες του στην ΕΣΣΔ, απέτυχε να καθιερωθεί ως σημαντικό μέλος της ομάδας, παίζοντας μόνο 37 λεπτά σε μόλις 4 παιχνίδια καθ' όλη τη διάρκεια της περιόδου.
Για την ποδοσφαιρική περίοδο 2002–03 ο Κουτούζοφ πέρασε ως δάνειο στην πορτογαλική ομάδα Σππορτινγκ Λισαβόνας. Με αυτήν την ομάδα έπαιξε 30 παιχνίδια και σημείωσε 7 γκολ, συμπεριλαμβανομένων των αγώνων στο ΟΥΕΦΑ Γιουρόπα Λιγκ και στο εγχώριο κύπελλο.
Για την επόμενη περίοδο 2003-04, Κουτούζοφ πέρασε και πάλι ως δάνειο αυτή τη φορά στην ιταλική ομάδα της Σέριε B Αβελίνο. Ο Κουτούζοφ καθιερώθηκε ως ένας από τους σημαντικότερους παίκτες της ομάδας και φαβορί. Έπαιξε 43 παιχνίδια, σημειώνοντας 15 γκολ. Παρά τις προσπάθειές του, η ομάδα υποβιβάστηκε στη Σέριε C1.
Μετά από την επιτυχημένη σεζόν του στη Σέριε B, ο Κουτούζοφ έκανε εντύπωση στην ομάδα της Σέριε A ΟΚ Σαμπτόρια. Ο σύλλογος αγόρασε τα μισά δικαιώματα για τον ποδοσφαιριστή από την Milan το 2004 έναντι 1,5 εκατομμυρίου ευρώ και υπέγραψε συμβόλαιο μαζί του μέχρι το 2008. Στην περίοδο 2004–05 ο Κουτούζοφ έπαιξε συνολικά σε 32 παιχνίδια (14 φορές στην αρχική σύνθεση, συνολικά 1,604 λεπτά) στα οποία σημείωσε 4 γκολ.
Στις 20 Ιουνίου 2006, η Πάρμα Κάλτσιο αγόρασε τα πλήρη δικαιώματα του Κουτούζοφ από τη Σαμπτόρια (και νωρίτερα η Σαμπτόρια τα είχε αγοράσει κατά το ήμισυ από τη Μίλαν με 1 εκατομμύριο ευρώ). Ο παίκτης υπέγραψε τριετές συμβόλαιο με την ομάδα, η οποία τον δάνεισε στην ΑΚ Πίζα τον Ιούλιο του 2007. Ο Κουτούζοφ επέστρεψε στην Πάρμα το καλοκαίρι του 2008.
Τον Ιανουάριο του 2009, ο Κουτούζοφ έφυγε για την ΣΣΚ Μπάρι όπου και τελείωσε την καριέρα του.
Διεθνής καριέρα
Ο Κουτούζοφ έχει πάνω από 50 συμμετοχές στην εθνική ομάδα ποδοσφαίρου της Λευκορωσίας. Στις 17 Απριλίου 2002, έκανε το ντεμπούτο του για την εθνική ομάδα, συνεισφέροντας 2 γκολ στη νίκη 5-2 επί της Ουγγαρίας σε έναν φιλικό αγώνα.
Διακρίσεις
ΜΠΑΤΕ Μπόρισοφ
Εξωτερικοί σύνδεσμοι
Κατηγορία:Ξένοι ποδοσφαιριστές στην Πορτογαλία Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Σέριε Β Κατηγορία:Ποδοσφαιριστές Σέριε Α Κατηγορία:Ποδοσφαιριστές Πρέμιερ Λιγκ Λευκορωσίας Κατηγορία:Ποδοσφαιριστές ΑΣ Αβελλίνο 1912 Κατηγορία:Ποδοσφαιριστές ΑΣ Μπάρι Κατηγορία:Ποδοσφαιριστές Πάρμα ΦΚ Κατηγορία:Ποδοσφαιριστές ΟΚ Σαμπντόρια Κατηγορία:Ποδοσφαιριστές ΑΚ Πίζα 2009 Κατηγορία:Ποδοσφαιριστές Σπόρτινγκ Λισαβόνας Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές ΜΠΑΤΕ Μπορίσοφ Κατηγορία:Επιθετικοί ποδοσφαιριστές Κατηγορία:Λευκορώσοι ποδοσφαιριστές στο εξωτερικό Κατηγορία:Ποδοσφαιριστές Εθνικής Λευκορωσίας Κατηγορία:Λευκορώσοι ποδοσφαιριστές
Κυρτό πολύτοπο
μικρογραφία|δεξιά|Κυρτό πολύτοπο τριών διαστάσεων Το Κυρτό πολύτοπο είναι μια ειδική περίπτωση πολυτόπου, που έχει την επιπλέον ιδιότητα να είναι ένα κυρτό σύνολο σημείων σε ν-διαστάσεων χώρο Rν. Ορισμένοι συγγραφείς χρησιμοποιούν τους όρους «κυρτό πολύτοπο» και «κυρτό πολύεδρο» χωρίς διάκριση, ενώ άλλοι προτιμούν να κάνουν διάκριση μεταξύ των εννοιών πολύεδρο και πολύτοπο.
Επιπλέον, μερικά κείμενα απαιτούν το πολύτοπο να είναι ένα πεπερασμένο σύνολο, ενώ άλλα (συμπεριλαμβανομένου και του παρόντος λήμματος) επιτρέπουν τα πολύτοπα να είναι απεριόριστα (μη πεπερασμένα σύνολα).
Τα κυρτό πολύτοπα διαδραματίζουν σημαντικό ρόλο σε διάφορους κλάδους των μαθηματικών και στους τομείς όπου εφαρμόζονται, κυρίως στον γραμμικό προγραμματισμό.
Ένα ολοκληρωμένο και σημαντικό βιβλίο για το θέμα, εκδόθηκε το 1967 από τον Μπράνκο Γκρηνμπάουμ και ονομάζεται Κυρτά Πολύτοπα. Το 2003 δόθηκε στη δημοσιότητα η 2η έκδοση του βιβλίου, με σημαντικό πρόσθετο υλικό που εισέφεραν οι νέοι συγγραφείς και επιμελητές της έκδοσης αυτής.
Στο βιβλίο του Γκρηνμπάουμ, καθώς και σε ορισμένα άλλα κείμενα της διακριτής γεωμετρίας, τα κυρτά πολύτοπα συχνά ονομάζονται απλά «πολύτοπα». Ο Γκρηνμπάουμ επισημαίνει ότι αυτό είναι αποκλειστικά και μόνο για να αποφευχθεί η συνεχής επανάληψη της λέξης «κυρτό», και ότι πρέπει να γίνει κατανοητό ότι αναφέρεται πάντα στα κυρτά πολύτοπα.
Ένα πολύτοπο ονομάζεται πλήρων-διαστάσεων αν είναι ένα αντικείμενο ν-διαστάσεων σε χώρο R'ν.
Παραπομπές
Κατηγορία:Κυρτή γεωμετρία Κατηγορία:Πολύτοπα
Αφρικανικός ελέφαντας της σαβάνας
Ο Αφρικανικός ελέφαντας της σαβάνας (Loxodonta africana) είναι ογκώδες, βαρύ θηλαστικό των προβοσκιδοειδών. Ζει στα χορτολίβαδα της Αφρικής. Είναι πολύ έξυπνο και κοινωνικό ζώο. Ζει σε κοπάδια. Έχει πολύ καλή μνήμη και τρέφεται αποκλειστικά με φυτά. Απειλείται από τη λαθροθηρία.
Ο ελέφαντας της σαβάνας είναι πολύ μεγαλύτερος σε ύψος και βάρος από τον ελέφαντα των δασών, ενώ ο ελέφαντας των δασών έχει αυτιά και προβοσκίδα που τείνει να είναι πιο τριχωτή. Ο ενήλικος ελέφαντας της σαβάνας δεν έχει άλλους κινδύνους εκτός από τον άνθρωπο. Είναι το πολυπληθέστερο από τα τρία είδη ελεφάντων, αλλά ο πληθυσμός του συνεχίζει να μειώνεται εξαιτίας της λαθροθηρίας για το ελεφαντόδοντο και την καταστροφή του οικοτόπου. Οι ελέφαντες είναι κοινωνικά ζώα, ταξιδεύουν σε αγέλες θηλυκών και εφήβων, ενώ τα αρσενικά ενήλικα ζουν συνήθως μόνοι τους. Ο ελέφαντας της ερήμου ή ο ελέφαντας προσαρμοσμένος στην έρημο δεν είναι ένα ξεχωριστό είδος ελέφαντα, αλλά είναι ελέφαντες της σαβάνας που ζουν στις ερήμους Ναμίμπ και Σαχάρα.
Μια λεπτομερή γενετική μελέτη του 2010 επιβεβαίωσε ότι ο αφρικανικός ελέφαντας της σαβάνας και ο Αφρικανικός ελέφαντας του δάσους είναι ξεχωριστά είδη.
Τζινέβρα Σφόρτσα
Βιογραφία
μικρογραφία|306x306εσ|Η οικογένεια Μπεντιβόλιo, από τον [[Λορέντσο Κόστα.]]
Οικογένεια
Το 1463 η Τζινέβρα έμεινε χήρα και ένα χρόνο αργότερα παντρεύτηκε τον, εξάδελφο του Τζιοβάννι Β΄ Μπεντιβόλιο, εξάδελφο του Αλεσσάντρο, και έγινε μεταξύ άλλων σύμβουλός του. Πιθανώς να υπήρχε ήδη μία σχέση μεταξύ των δύο. Η Τζινέβρα έκανε 16 παιδιά, από τα οποία τα 5 απεβίωσαν σε βρεφική ηλικία. Τα άλλα ήταν:
Η Τζινέβρα έγινε φίλη της Τζεντίλε Μπουντρόλι, σύζυγο του συμβολαιογράφου Aλεσσάντρo Τσιμιέρι και φοιτήτρια στο Πανεπιστήμιο της Μπολόνια, η οποία κατηγορήθηκε για μαγεία και κάηκε στην πυρά το 1498.
Το 1466 ο πάπας Παύλος Β΄ αναγνώρισε την κυριαρχία του Τζιοβάννι Β΄ και τον έκανε παπικό εκπρόσωπο (vicarius) στη Μπολόνια. Αφού αντιμετώπισαν μία συνωμοσία από την οικογένεια Mαλβέτσι το 1488, το 1501 οι Μπεντιβόλιο ανακάλυψαν μία άλλη συνωμοσία, που οργανώθηκε από την αντίπαλη οικογένεια των Mαρεσκόττι. Με τη συμβουλή της Τζινέβρα, πολλά μέλη της οικογένειας σκοτώθηκαν από εκδίκηση.
Εξορία και θάνατος
Το 1505 οι συνωμότες που είχαν γλιτώσει τη σφαγή, διαμαρτυρήθηκαν στον πάπα Ιούλιο Β΄, ο οποίος διέταξε τον Τζιοβάννι Β΄ να εγκαταλείψει την πόλη με την οικογένειά του. Η Τζινέβρα, εξορισμένη στην Πάρμα, όπου είχε καταφύγει με τον μαρκήσιο Παλλαβιτσίνι, αφορίστηκε, επειδή δεν είχε φύγει αρκετά μακριά από τη Μπολόνια. Ο Ιούλιος Β΄ αρνήθηκε να άρει τον αφορισμό παρά τις πολυάριθμες εκκλήσεις, ή να επιστρέψει το κάστρο τού Πόντε Πολεντράνο (τώρα Καστέλλο ντι Μπεντιβόλιo), το οποίο είχε καταλάβει. Οι ιδιοκτησίες των Μπεντιβόλιο στη Μπολόνια λεηλατήθηκαν και το παλάτσο Μπεντιβόλιo ισοπεδώθηκε.
Η Τζινέβρα απεβίωσε στις 16 Μαΐου 1507 και το σώμα της τάφηκε σε έναν κοινό τάφο κοντά στο Μπουσέτο. Ο Τζιοβάννι Β΄ απεβίωσε τον επόμενο χρόνο.
Σημειώσεις και παραπομπές
Αναφορές Πηγές
Κατηγορία:Πρόσωπα αφορισμένα από την Καθολική Εκκλησία Κατηγορία:Οίκος των Σφόρτσα
Φρειδερίκη της Βάδης
Η Φρειδερίκη της Βάδης (Frederica von Baden, 12 Μαρτίου 1781 - 25 Σεπτεμβρίου 1826) ήταν η σύζυγος του Γουσταύου Δ΄ Αδόλφου της Σουηδίας.